Í ljósi þeirrar umfjöllunar sem verið hefur í fjölmiðlum síðustu daga þá vill Mennta - og starfsþróunarsetur lögreglu ( MSL ) koma eftirfarandi skilaboðum á framfæri við umsækjendur um starfsnám . Í maí sl. birti MSL á vef sínum læknisfræðileg viðmið fyrir inntöku nemenda í janúar 2020 . Viðmið þessi voru endurskoðuð af teymi þriggja sérfræðilækna og höfðu þeir til viðmiðunar læknisfræðileg viðmið sem lögð eru til grundvallar inntöku í lögreglunám á Norðurlöndunum . Menntasetrið fær engin læknisfræðileg gögn eða ástæður fyrir því telji trúnaðarlæknir umsækjanda ekki uppfylla skilyrði . Umsækjendur fara í læknisskoðun hjá sínum heimilislækni sem fyllir út vottorð í samráði við umsækjanda . Það er á ábyrgð umsækjanda að öllum spurningum sé svarað og að allir viðeigandi reitir séu útfylltir , að öðrum kosti telst vottorðið ógilt . Í þeim tilvikum sem umsækjandi óskar eftir mati á hæfni , þrátt fyrir að hann sé haldinn sjúkdómi eða kvilla sem telst vera útilokandi þáttur , er nauðsynlegt að umsögn eða útskýringu þess sérfræðilæknis sem hefur annast hann vegna sjúkdómsins fylgi vottorðinu . Að öðrum kosti telst vottorðið ógilt . Því miður sendu óvenju margir umsækjendur inn ógild vottorð í ár , bæði vantaði upplýsingar og sérfræðivottorð . Hver umsækjandi er því metinn með tilliti til þess hvort einkenni kunni að vera hamlandi í lögreglustarfi eða ekki . Þessi skilyrði eiga einnig við um aðrar starfsgreinar hér á landi , s.s. flugmenn . Forsendur slíkra skilyrða eru að setja beri hagsmuni almennings ofar öðrum hagsmunum einstaklinga . Læknisfræðilegar kröfur hér á landi taka því mið af sambærilegum viðmiðum á hinum Norðurlöndunum . Þá eru kröfur og reglur endurskoðaðar árlega í samræmi við nýjustu rannsóknir og þekkingu hverju sinni .